РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/100-19

24. април 2019. године

Б е о г р а д

ЗАПИСНИК

41. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,

ТУРИЗАМ И ЕНЕРГЕТИКУ, ОДРЖАНЕ 23. АПРИЛА 2019. ГОДИНЕ

Седница је почела у 9 часова и 59 минута.

Седницом је председавала Снежана Б. Петровић, председник Одбора.

Поред председника, седници су присуствовали чланови Одбора: Александра Томић, Станислава Јаношевић, Студенка Ковачевић, Јелена Мијатовић, Зоран Бојанић, Снежана Р. Петровић, Ана Чарапић и Владимир Маринковић.

Седници је присуствовала и Снежана Пауновић (заменик члана Одбора Новице Тончева).

Седници нису присуствовали чланови Одбора: Томислав Љубеновић, Бранислав Михајловић, Дејан Николић, Иван Костић, Горица Гајић, Војислав Вујић и Здравко Станковић, нити њихови заменици.

Седници су, на позив председника, присуствовали: Душан Вучковић, помоћник министра привреде и Ружица Мачукат, заменик регистратора у Агенцији за привредне регистре.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона o изменама и допунама Закона о поступку регистрације у Агенцији за привредне регистре, у појединостима, који је поднела Влада (број 011-1486/19 од 15. априла 2019. године);
2. Разно.

Пре разматрања тачака утврђеног дневног реда, Одбор је једногласно усвојио записник са 40. седнице Одбора.

Пре преласка на рад према утврђеном дневном реду, Одбор је једногласно прихватио предлог председника да се обави расправа о поднетим амандманима и да се Одбор једним гласањем изјасни о амандманима које Влада није прихватила.

Прва тачка дневног реда: **Предлог закона о изменама и допунама Закона о поступку регистрације у Агенцији за привредне регистре**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о поступку регистрацује у Агенцији за привредне регистре и основу члана 156. став 3. Пословника, поднео извештај Народној скпштини.

Одбор је одлучио да предложи Народној скупштини **да одбије** следеће амандмане:

- на члан 12, који је поднела народни посланик Вјерица Радета;

- на члан 12, који је поднела народни посланик Ружица Николић, и

- на члан 12, који је поднела народни посланик Наташа Сп. Јовановић.

За известиоца Одбора на седници Народне скупштине одређена је Снежана Б. Петровић, председник Одбора.

Друга тачка дневног реда: **Разно**

Председник Одбора је обавестила о позиву за учешће на Европској/ЗНД (Заједница независних држава) министарској конференцији 2019. године, о зеленој економији, која ће се одржати у Ташкенту у Узбекистану, од 8. до 10. јула 2019. године.

Одбор је једногласно прихватио предлог председника да проф. др Владимир Маринковић, потпредседник Народне скупштине и члан Одбора, учествује на конференцији.

Седница је закључена у 10 часова и 3 минута.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР ПРЕДСЕДНИК

Александра Балаћ Снежана Б. Петровић